
PROTOKOL POSTUPANJA PRILIKOM DOLASKA I ODLASKA DJETETA U DJEČJI VRTIĆ  
U CILJU SPREČAVANJA ŠIRENJA COVID-19 VIRUSA

SVOJE POSTUPKE U RADU TEMELJIMO NA PREPORUKAMA
STOŽERA CIVILNE ZAŠTITE, HRVATSKOG ZAVODA ZA JAVNO ZDRAVSTVO
TE MINISTARSTVA ZDRAVSTVA


PROCEDURA  DOGOVARANJA DOLASKA DJETETA U VRTIĆ:

1. Prije dovođenja djeteta u vrtić roditelj je dužan o tome telefonski obavijestiti ravnatelja vrtića na broj na mob. 0981864188


1. Ravnatelj (ili druga odgovorna osoba) obavlja razgovor telefonom prema upitniku u prilogu.

1. Ako je dolazak u vrtić odobren, ravnatelj (ili druga odgovorna osoba) daje uputu roditelju telefonom o dovođenju i odvođenju djeteta te osobnim stvarima koje je potrebno donijeti za dijete.



PREMA PREPORUKAMA HZJZ U CILJU SPREČAVANJA ŠIRENJA COVID-19 VIRUSA  U DJEČJI VRTIĆ NE SMIJU ULAZITI RODITELJI, DJECA NI ZAPOSLENICI KOJI POKAZUJU ZNAKOVE INFEKCIJE DIŠNIH ORGANA (POVIŠENA TJELESNA TEMPERATURA, KAŠALJ, GRLOBOLJA, CURENJE IZ NOSA, KRATAK DAH, KIHANJE)


	
UPUTE O DOVOĐENJU I ODVOĐENJU DJETETA




PROCEDURA PRILIKOM DOLASKA DJETETA U VRTIĆ:

· svakodnevna obveza roditelja je prije dolaska u dječji vrtić sebi i svojim bliskim kontaktima (posebice djetetu) izmjeriti tjelesnu temperaturu – u slučaju povišene tjelesne temperature i drugih znakova zaraznih bolesti dijete ne pohađa vrtić

· ispred ulaznih vrata vrtića biti će postavljena dezbarijera na koju dijete treba stati i dezinficirati obuću

· vrata vrtića biti će zaključana te treba pozvoniti i pričekati 

· ukoliko je više roditelja došlo u isto vrijeme treba držati razmak od 2 metra; jedno dijete dolazi u pratnji isključivo jedne odrasle osobe 

· odgojitelj preuzima (i predaje) dijete i obilježeni ruksak s opremom – kada se dolazak djeteta ustali donositi čiste stvari petkom (ruksak stoji nekorišten preko vikenda i počinje se koristiti tek nakon pauze od 48-72 h ). roditelj ne ulazi u prostor vrtića

· dijete će prije ulaska u skupinu, skinuti obuću i jaknu u garderobi te oprati ruke  (prema izvješenoj uputi kriznog stožera), a nakon pranja ruku, umiti lice

· dijete ne dezinficira ruke niti nosi zaštitnu masku


PROCEDURA PRILIKOM ODLASKA DJETETA IZ VRTIĆA:
· roditelj dolazi po dijete u dogovoreno vrijeme, u slučaju ranijeg ili kasnijeg dolaska po dijete potrebno je najaviti dolazak

· odgojitelj predaje dijete i osobne stvari roditelju na ulaznim vratima bez ulaska roditelja u vrtić

